Document ID: /roh_data/filtered/fineweb-2-filterrobots_roh.jsonl.gz/15440

Avair mintga mais in’entrada garantida senza ch’ins sto viver cun temas d’existenza. Quai è tranter auter in dals arguments principals dals iniziants. Ils adherents perencunter teman che l’iniziativa procurass che pli pauca glieud pratitgass anc ina professiun.
L’iniziativa pretenda numnadamain che mintga Svizzer e mintga Svizra, independentamain a las circumstanzas da vita, survegniss in’entrada garantida. Ils iniziants discurran d’in import da 2’500 francs al mais per creschids e 625 francs per uffants e giuvenils.
Betg mo la politica è sceptica
Tenor l’emprim barometer da votaziun n’è betg mo la politica encunter quest’iniziativa, mabain era la populaziun. Il barometer da votaziun mussa in cler resultat. 72% dals dumandads vulan metter in na en l'urna, sulet 24% in gea.
E tge schais vus d’ina paja da basa da 2’500 francs al mais senza lavurar? Respundai qua sutvart.